[{"text_idx": "#000002", "text": "Jaga pakkumist so\u0303prade vo\u0303i perega"}, {"text_idx": "#000003", "text": "majutus valitud hotellis, kogu reisi perioodil;"}, {"text_idx": "#000004", "text": "Hotellis on imeline veepark, mis koosneb 7 liuma\u0308est ta\u0308iskasvanutele, mini -veepark lastele, bassein merelainega, jo\u0303gi ja Flow Rider. Hotelli la\u0308hedal on kuulus Hard Rock Cafe\u0301 Nabq disko, promenaad. Sobib pere ja noorte puhkuseks."}, {"text_idx": "#000005", "text": "Hotell koosneb kahekorruselisest peamajast ja 5 hoonest, seal on liftid. Tubade koguarv - 212. Renoveerimine - hotell renoveeriti ta\u0308ielikult 2019. aastal."}, {"text_idx": "#000007", "text": "Siinai poolsaare lo\u0303unatipus asuv Sharm el Sheikh erineb teistest Egiptuse kuurortlinnadest mo\u0303nevo\u0303rra parema maine ja ka kallima hinnataseme poolest. Siin leidub va\u0308ga va\u0308he kahe- ning kolmeta\u0308rnihotelle, seevastu (enamjaolt) araabia stiilis kujundatud heade nelja- ja viieta\u0308rnihotellide valik on u\u0308pris lai. Nii hotellide kui nende teeninduse tase u\u0308letab reeglina na\u0308iteks Hurghadas pakutavat. 95% siinsetel hotellidel on olemas ka oma rand. Sharm el Sheikh on to\u0303eline turismimeka, ideaalne paik rannapuhkuseks ning meelelahutusteks."}, {"text_idx": "#000008", "text": "Nagu teisteski Punase mere a\u0308a\u0308rsetes kuurortides, saab ka Sharm el Sheikh\u2019is pa\u0308evitada ja supelda aastaringselt. Sharm on u\u0308ks parimaid kohti talvepuhkuseks, kuna ilm on piisavalt soe ning siin leidub hulgaliselt eri vanusegruppidele huvipakkuvaid tegevusi. Sharmis on nii kauneid liivarandu kui imelisi korallirandu. Paljud hotellid asuvad korallirandades ning on rajanud puit- vo\u0303i pontoonsillad, mis vo\u0303imaldavad ohutult jalutada u\u0308le korallide supluskohani. Merre minnes on sellistes randades siiski soovitatav kanda spetsiaalseid jalatseid."}, {"text_idx": "#000009", "text": "Kristallselge merevee temperatuur ulatub keskmiselt +24 kraadini. Siinai poolsaare rannikul asub maailma kauneimaks korallriffidega alaks peetav Ras Mohammed\u2019i merekaitseala, kuhu kuurordist tehakse valjaso\u0303ite. Korallmu\u0308u\u0308rid ulatuvad siin kuni 80 m su\u0308gavusele ning nende va\u0308rvikus ja\u0308tab kustumatu mulje nii kogenuimale sukeldujale kui algajale, kes esmakordselt na\u0308o vette pistab. Kui te sukelduda ei soovi, saate unustamatut veealust maailma imetleda ka lihtsalt snorgeldades vo\u0303i klaaspo\u0303hjaga paadiga so\u0303ites. Kui veab, vo\u0303ib avamerel na\u0308ha delfiine. Punases meres leidub enam kui 250 liiki koralle ja u\u0308le 1200 liigi kalu."}, {"text_idx": "#000011", "text": "Naama Bay. Tuntuim ja populaarseim puhkusekoht ta\u0308nu oma kirevale o\u0308o\u0308elule ning elavale kauplemisele on Naama Bay (Naama \u2013 heebrea keeles \u201cmeeldiv, so\u0303bralik\u201d). Naama Bay on Sharm el Sheikh\u2019i suurim kuurort, mida tuntakse oma lopsakate palmialleede, uhkete hotellide, arvukate poodide, mereanni- ja kalarestoranide, o\u0308o\u0308klubide ning kasiinode poolest. Naama Bay piirkonnas on hulgaliselt beduiini-stiilis kohvikuid, kus saab vesipiipu suitsetada ja teed juua. Siinne mo\u0308o\u0308da rannaa\u0308a\u0308rt kulgev promenaad u\u0308hendab hotellid u\u0308heks puhketsooniks, mis on o\u0303htuti kuurordi ku\u0308laliste meelispaigaks. Kui enamik Sharmi randadest on kivised ja koralliderohked ning seal on mereni jo\u0303udmine keeruline, siis just Naama Bay kuurordis asub u\u0308ks kahest siinsest vo\u0303rratust liivarannast."}, {"text_idx": "#000015", "text": "Sharm el Sheikh - Egiptuse paradiis"}, {"text_idx": "#000016", "text": "Sharm El Sheikh`i hotellide u\u0308levaade agendireisilt"}, {"text_idx": "#000017", "text": "Mida teha Sharm el Sheikhis?"}, {"text_idx": "#000019", "text": "Riia mnt 169a, Pa\u0308rnu, Eesti"}]